CELEX: 62019TN0804
Language: bg
Date: 2019-11-20 00:00:00
Title: Дело T-804/19: Жалба, подадена на 20 ноември 2019 г. — HC/Комисия

17.2.2020   
            
            
               BG
            
            
               Официален вестник на Европейския съюз
            
            
               C 54/52
            
         
      Жалба, подадена на 20 ноември 2019 г. — HC/Комисия
      (Дело T-804/19)
      (2020/C 54/58)
      Език на производството: английски
      
         Страни
      
      
         Жалбоподател: HC (представители: G. Pandey и V. Villante, адвокати)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решение от 20 август 2019 г. на Европейската служба за подбор на персонала (EPSO), с което се отхвърля жалбата, подадена от него на основание член 90, параграф 2 от Правилника за длъжностните лица на Европейския съюз на 17 април 2019 г., и да отмени включително отхвърлянето на съдържащия се в нея иск за обезщетение в размер на 50 000 EUR,
               
            
                  —
               
               
                  да отмени решението на EPSO/конкурсната комисия от 21 март 2019 г., с което се отхвърля искането на жалбоподателя за преразглеждане на решението на конкурсната комисия да не го допусне до следващия етап от конкурса,
               
            
                  —
               
               
                  да отмени решението от 28 януари 2019 г. в електронния EPSO профил на жалбоподателят да не бъде включен в предварителния списък с длъжностни лица, подбрани за целите на конкурс EPSO/AD/363/18,
               
            
                  —
               
               
                  да отмени обявление за конкурс на общо основание EPSO/AD/363/18, публикувано на 11 октомври 2018 г. (1), както и целия подготвен в резултат от него предварителен списък с длъжностни лица, подбрани за участие в посочения конкурс, и/или да го обяви за незаконосъобразен и неприложим по отношение на жалбоподателя съгласно член 277 ДФЕС,
               
            
                  —
               
               
                  да осъди ответника да изплати на жалбоподателя обезщетение в размер на 50 000 EUR за претърпените от него вреди в резултат от посочените по-горе оспорени решения,
               
            
                  —
               
               
                  при разглеждане на предварителните въпроси, доколкото е необходимо, да обяви член 90 от Правилника за персонала за недействителен и неприложим в настоящото производство съгласно член 277 ДФЕС.
               
            
         Твърдения и основни доводи
      
      Жалбоподателят излага четири твърдения в подкрепа на жалбата.
      
                  1.
               
               
                  Първото твърдение е за явна грешка в преценката относно професионалния опит на жалбоподателя, както и в същия контекст, че не е изпълнено задължението за мотивиране на решението и са нарушени член 25 от Правилника за длъжностните лица на Европейския съюз и член 296 ДФЕС.
               
            
                  2.
               
               
                  Второто твърдение е за нарушение на член 41 от Хартата на основните права на Европейския съюз и на правото на жалбоподателя да бъде изслушан, както и в същия контекст за нарушение на задължението за мотивиране и на член 296 ДФЕС.
               
            
                  3.
               
               
                  Третото твърдение е за нарушение на членове 1, 2, 3 и 4 от Регламент № 1 от 1958 г. (2), както и в същия контекст за нарушение на членове 1г и 28 от Правилника за персонала и на член 1, параграф 1, буква е) от приложение III към Правилника за персонала и на принципа на равно третиране и недопускане на дискриминация.
               
            
                  4.
               
               
                  Четвъртото твърдение е за незаконосъобразност на подбора по квалификации с оглед на членове 1г, 4, 7 и 29 от Правилника за персонала.
               
            
         (1)  ОВ C 368A, 2018 г., стр. 1.
      
         (2)  Регламент № 1 от 15 април 1958 година за определяне на езиковия режим на Европейската икономическа общност (ОВ 17, 1958 г., стр. 385; Специално издание на български език, 2007 г., глава 1, том 1, стр. 3).